സമസ്തക്ക് ഇപ്പോഴും കപില് ദേവാണ് ഇന്ത്യന് ക്യാപ്റ്റന് കാലം മുന്നോട്ടു പോയത് അറിഞ്ഞിട്ടില്ലപരിഹസിച്ച് ഡി.വൈ.എഫ്.ഐ നേതാവ് കമ്മ്യൂണിസത്തിനെതിരെ ക്യാമ്ബയിന് നടത്താനുള്ള സമസ്ത തീരുമാനത്തെ പരിഹസിച്ച് ഡി.വൈ.എഫ്.ഐ കണ്ണൂര് ജില്ലാ സെക്രട്ടറി എം.ഷാജര്. സമസ്തയ്ക്ക് ഇപ്പൊഴും കപില് ദേവാണ് ഇന്ത്യന് ക്രിക്കറ്റ് ക്യാപ്റ്റന് എന്ന് തോന്നുന്നു. കാലം ഒരുപാട് മുന്നോട്ട് പോയെന്ന് സമസ്തയുടെ നേതാക്കള്ക്ക് ആരെങ്കിലും പറഞ്ഞു കൊടുക്കുമെന്ന് കരുതട്ടെ. ഷാജര് ഫെയ്സ്ബുക്ക് പോസ്റ്റില് പറഞ്ഞു.ഫെയ്സ്ബുക്ക് പോസ്റ്റിന്റെ പൂര്ണരൂപം:സമസ്തയ്ക്ക് ഇപ്പൊഴും കപില് ദേവാണ് ഇന്ത്യന് ക്രിക്കറ്റ് ക്യാപ്റ്റന് എന്ന് തോന്നുന്നു. കാലം ഒരുപാട് മുന്നോട്ട് പോയെന്ന് സമസ്തയുടെ നേതാക്കള്ക്ക് ആരെങ്കിലും പറഞ്ഞു കൊടുക്കുമെന്ന് കരുതട്ടെ. കൊടപ്പനയ്ക്കല് തറവാട്ടിലെ അംഗത്തെ ലീഗ് സംസ്ഥാന കമ്മറ്റി ഓഫീസില് കയറി തെറി വിളിച്ചപ്പോള് സമസ്ത എവിടെ ആയിരുന്നു. ഇപ്പൊള് വായ പോയ കോടാലിയും കൊണ്ട് കമ്മ്യൂണിസ്റ്റ് കാരെ വെട്ടാന് ഇറങ്ങിയിരിക്കുകയാണ്. കാലിനടിയിലെ മണ്ണ് ഒലിച്ചിറങ്ങിയപ്പോള് ലീഗ് തുമ്ബിയെ കൊണ്ട് കല്ല് എടുപ്പിക്കുകയാണ്. വിശ്വാസിയെയും അവിശ്വാസിയെയും തിരിച്ചറിയാനുള്ള യന്ത്രം കൂടി സമസ്ത കണ്ടു പിടക്കുമെന്ന് കരുതുന്നു. എന്നിട്ട് പാണക്കാടെ വീടിനു മുന്നിലും, കോഴിക്കോട് ലീഗ് ഓഫീസിനു മുന്നിലും ഒന്ന് സ്ഥാപിച്ചു നോക്കുക. അപ്പൊള് അറിയാം ആര്ക്കെതിരെയാണ് വിശ്വാസ സംരക്ഷണ ക്യാമ്ബയിന് നടത്തേണ്ടത് എന്ന്.കമ്മ്യൂണിസത്തിനെതിരെ മൂന്നു മാസം നീണ്ടുനില്ക്കുന്ന ക്യാമ്ബയിനാണ് സമസ്ത നടത്തുന്നത്. ലൈറ്റ് ഓഫ് മിഹ്റാബ് എന്ന് പേരിട്ട് നടത്തുന്ന ക്യാമ്ബയിനില് മതവിശ്വാസത്തിന് എതിരായി നിലപാട് എടുക്കുന്ന ആളുകള്ക്കെതിരെയുള്ള പ്രചാരണമാണ് ലക്ഷ്യമിടുന്നത്. അതില് യുക്തിവാദികളും നിരീശ്വരവാദികളും കമ്മ്യൂണിസ്റ്റുകളും ഉള്പ്പെടും. കമ്മ്യൂണിസ്റ്റ് ആശയവുമായി മുന്നോട്ടുപോകുന്ന ആളുകളുമായി ബന്ധപ്പെട്ട ക്യാമ്ബയിന് ശക്തമായി മുന്നോട്ട് പോകാനാണ് തീരുമാനം. കഴിഞ്ഞ ദിവസം ക്യാമ്ബയിനില് സംസാരിക്കാനുള്ള പ്രഭാഷകരുടെ യോഗം വിളിച്ചിരുന്നു. ഈ യോഗത്തില് എന്തൊക്കെ സംസാരിക്കണമെന്ന് ചര്ച്ചയായിരുന്നു. ഇതു സംബന്ധിച്ച് കുറിപ്പും പുറത്തിറക്കി. കമ്മ്യൂണിസം പതിയിരിക്കുന്ന അപകടമാണെന്നാണ് കുറിപ്പില് പറയുന്നത്. രാഷ്ട്രീയപരമായ വിയോജിപ്പല്ല, ആദര്ശപരമായ വിയോജിപ്പാണ് കമ്മ്യൂണിസത്തോട് ഉള്ളതെന്നും കുറിപ്പില് വ്യക്തമാക്കുന്നു. പഴയക കാല കമ്മ്യൂണിസ്റ്റ് നേതാക്കള് മുതല് സംസ്ഥാന നേതാക്കള് വരെ മതവിശ്വാസികള്ക്ക് എതിരായ നിലപാടാണ് സ്വീകരിക്കുന്നത്. മുന് മുഖ്യമന്ത്രി വി.എസ് അച്യുതാനന്ദന് ചിന്ത വാരികയില് 2004ല് എഴുതിയ ഒരു ലേഖനത്തിലെ വരികള് ഉദ്ധരിച്ചാണ് ഇക്കാര്യം കുറിപ്പിലൂടെ വ്യക്തമാക്കുന്നത്.